
	      OPĆINSKOM SUDU U ŠIROKOM BRIJEGU
                                                                                             

	
Na temelju čl. 45. st. 2. t. h) i  čl. 241. st. 1. ZKP-a F BiH, podižem


O  P  T  U  Ž  N  I  C  U  

P r o t i v :

M. M.  rođen …u M. 

	  Da je:
	
	U vremenskom periodu od 09.12.2023. do 13.02.2024. godine, na adresi … u Š. B., došao do poslovnog prostora u vlasništvu T. M. i A. M. koji je prethodno imao u najmu do 11. mjeseca 2023. godine, a koji prostor se sastoji od garaže i ostave u koju se ulazi kroz unutarnja vrata iz garaže, svjestan da samovlasno, ne poštujući nadležne organe i propisane postupke uporabom sile pribavlja pravo za koje smatra da mu pripada, htijući to, prišao s istočne strane ostave vanjskim drvenim vratima s prozorskim otvorom pričvršćenim pur pjenom, pa uporabom sile i podesnog alata skinuo vrata i ušao u unutrašnjost ostave odakle je iznio svoju metalnu kutiju sa alatom, kompresor, kao i neke autodijelove, pa kada je A. M. dana 13.02.2024. godine primijetila da je prozorsko staklo napuklo i da je pur pjena s kojom je popunjen prostor između štoka vrata i zida rezana, prijavila je sve u PU Široki Brijeg.    


	Dakle, uporabom sile pribavljao neko svoje pravo za koje smatra da mu pripada,

	Čime da bi počinio kazneno djelo Samovlašće iz čl. 370. st.1. KZ F BIH.

